**ELŐTERJESZTÉS**

Tiszavasvári Város Önkormányzata Képviselő-testületének

**2017. szeptember 28 - án**

tartandó rendes ülésére

Az előterjesztés tárgya: **A mezei őrszolgálattal kapcsolatos együttműködési megállapodásról**

Melléklet: együttműködési megállapodás

Az előterjesztés előadója: Dr. Fülöp Erik polgármester,

Az előterjesztés témafelelőse: Erdei Kolett köztisztviselő

Az előterjesztés ügyiratszáma: 13038/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30 pontja |

Az ülésre meghívni javasolt szervek, személyek:

Egyéb megjegyzés: -

Tiszavasvári, 2017. szeptember 22.

 **Erdei Kolett**

 **témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

Témafelelős: Erdei Kolett

**ELŐTERJESZTÉS**

- a Képviselő-testülethez -

**A mezei őrszolgálattal kapcsolatos együttműködési megállapodásról**

Tisztelt Képviselő-testület!

Mint az Önök előtt bizonyára ismeretes **Tiszavasvári Város Önkormányzata Képviselő-testülete a 180/2017. (VII.27.) Kt. számú határozatában foglalt döntése alapján a mezei őrszolgálat létszámát kibővíti**. A fegyveres biztonsági őrségről, a természetvédelmi és mezei őrszolgálatról szóló törvény 19. § (1a) pontja **alapján az önkormányzat a mezei őrszolgálat megalakítása előtt** az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról szóló 2012. évi CXX. törvényben (továbbiakban: Rtv.) meghatározott **együttműködési megállapodást köt a rendőrséggel.** A mezőőrök ellenőrzése és a törvényben meghatározott tevékenységük felügyelete, valamint a feladatellátás összehangolás érdekében.

Az Rtv. feltételeket határoz meg az önkormányzattal szemben az együttműködési megállapodás tekintetében. A mezőőr az Rtv.-ben meghatározott intézkedést és kényszerítő eszközt csak akkor alkalmazhatja, ha az önkormányzat a rendőrséggel megállapodást kötött. A megállapodás biztosítja, hogy a kizárólagos állami feladatok ellátásáért felelős rendőri szervek a mezőőrök tevékenységéről naprakész ismeretekkel rendelkezzenek, és lehetőséget teremt a rendőrségi szakmai szempontok átadására is.

**Tiszavasvári Város Önkormányzata Képviselő-testülete fenti törvény alapján a mezőőri szolgálatra vonatkozóan köteles megkötni ezen együttműködési megállapodást**.

**Az együttműködési megállapodás az alábbiakat tartalmazza:**

* az együttműködés területeit,
* a rendészeti feladatokat ellátó személy tevékenysége ellátásáról, annak körülményeiről nyújtandó tájékoztatás módját és tartalmát,
* a kapcsolattartás módját, az együttműködéssel kapcsolatban eljárásra jogosult helyi rendőri szervet,
* az együttműködést segítő további rendelkezéseket,
* a munkáltató kötelezettségét tartalmazó nyilatkozatot a jogszabályok és az együttműködési megállapodásban foglaltak betartására vonatkozóan, valamint
* a rendőrség szakmai felügyeletének gyakorlásához szükséges jelentési és kapcsolattartási feladatokra vonatkozó rendelkezéseket.

**Az együttműködési megállapodás megszűnik, ha**

* azt határozott időre kötötték, az időtartam letelt és az együttműködést nem hosszabbították meg,
* abban a felek közösen megállapodtak,
* azt az együttműködő fél felmondja, valamint
* az együttműködők valamelyike jogutód nélkül megszűnik.

A területileg illetékes megyei (fővárosi) rendőr-főkapitányság az együttműködési megállapodást egyoldalúan felmondja, ha az együttműködési megállapodás megkötéséhez szükséges feltételek már nem állnak fenn, vagy a rendészeti feladatokat ellátó szerv által kifejtett tevékenység mások jogait súlyosan vagy visszatérően sérti.

Az együttműködési megállapodás megszűnése esetén, a mezőőr az együttműködési megállapodás megszűnését követően nem alkalmazhatja az Rtv.-ben meghatározott intézkedéseket és kényszerítő eszközöket. Ha az együttműködési megállapodás megszűnik, az együttműködők kötelesek elszámolni egymással. Az elszámolás az együttműködési megállapodásban meghatározottak szerint történik.

Az együttműködési megállapodás vonatkozásában a Polgári Törvénykönyv, az azzal kapcsolatos jogvita bíróság előtti eljárására a polgári perrendtartásról szóló törvény szabályai az irányadók. Az együttműködési megállapodás megszűnésével kapcsolatos jogvitának nincsen halasztó hatálya a mezőőr intézkedési és kényszerítőeszköz alkalmazási jogosultságra.

A helyi rendőrkapitányság és az önkormányzat évente egyszer közösen értékeli a rendészeti feladatokat ellátó szervekkel folyatott együttműködés végrehajtását és megállapításairól tájékoztatja a területileg illetékes megyei (fővárosi) rendőr-főkapitányságot.

**Kérem a Tisztelt Képviselő-testületet az előterjesztés megtárgyalására, valamint a mindkét fél képviselője által előzetesen véleményezett együttműködési megállapodás elfogadására a határozat-tervezet melléklete szerinti tartalommal**.

Tiszavasvári, 2017. szeptember 22.

 **Dr. Fülöp Erik**

 **polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2017.(…...) Kt. sz.**

**határozata**

**A mezei őrszolgálattal kapcsolatos együttműködési megállapodásról**

Tiszavasvári Város Önkormányzata Képviselő-testülete a fegyveres biztonsági őrségről, a természetvédelmi és mezei őrszolgálatról szóló 1997. évi CLIX. törvény 19. § (1a) bekezdése, illetve az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról szóló 2012. évi  CXX. törvény 24. §-ában  foglaltaknak megfelelően úgy dönt, hogy:

1. együttműködési megállapodást köt a Szabolcs-Szatmár-Bereg Megyei Rendőr-főkapitánysággal.
2. A képviselő-testület felhatalmazza a polgármestert a határozat mellékletét képező megállapodás aláírására.

**Határidő:** azonnal **Felelős:** Dr. Fülöp Erik polgármester

***…/2017. (IX.28.) Kt. számú határozat melléklete:***

**Szabolcs-Szatmár-Bereg Megyei Tiszavasvári város**

 **Rendőr-főkapitányság Önkormányzata**

**EGYÜTTMŰKÖDÉSI MEGÁLLAPODÁS**

AMELY LÉTREJÖTT

egyrészről a **Szabolcs – Szatmár - Bereg** **Megyei Rendőr-főkapitányság** (a továbbiakban: MRFK) (székhely: 4400 Nyíregyháza, Bujtos u. 2., képviseletére jogosult: Farkas József r.dandártábornok, rendőrségi főtanácsos, megyei rendőrfőkapitány),

másrészről **Tiszavasvári Város Önkormányzata Képviselő-testülete** (a továbbiakban: Munkáltató) (székhelye: 4440 Tiszavasvári, Városház tér 4. sz., képviseletére jogosult: Dr. Fülöp Erik polgármester),

együttesen felek (továbbiakban: Felek) között az alábbi tartalommal.

**I.**

**A Megállapodás célja**

1. Az együttműködési megállapodás (továbbiakban: Megállapodás) célja az egyes rendészeti feladatokat ellátó személyek tevékenységéről, valamint egyes törvényeknek az iskolakerülés elleni fellépést biztosító módosításáról szóló 2012. évi CXX. törvényben (a továbbiakban: **Rendészeti törvény**) foglaltaknak megfelelően
	1. a Munkáltatóval közszolgálati vagy közalkalmazotti jogviszonyban álló, rendészeti feladatokat ellátó személyek (a továbbiakban: foglalkoztatottak) ellenőrzése, törvényben meghatározott tevékenységük felügyelete;
	2. a feladatellátás összehangolása;
	3. a kapcsolattartás és tájékoztatás rendjének megállapítása;
	4. a szakmai felügyelet és ellenőrzés gyakorlása

érdekében szükséges előírások meghatározása.

**II.**

**A Munkáltatót a Rendészeti törvény alapján terhelő nyilatkozattételi kötelezettség**

1. A Felek a Megállapodás megkötésével kötelezettséget vállalnak a jogszabályok és a Megállapodásban foglaltak betartására.

**III.**

**A foglalkoztatottak feladat-ellátásáról, annak körülményeiről nyújtandó tájékoztatás módja, a közös feladatellátás szervezése**

1. A Munkáltató vállalja, hogy a **Tiszavasvári Rendőrkapitányságot** – az adatvédelemre vonatkozó előírások megtartásával – havi rendszerességgel, minden hónap 5. napjáig elektronikus levél útján tájékoztatja
	1. a foglalkoztatottak szolgálatellátásának rendjéről,
	2. a tevékenysége ellátása egyéb körülményeiről, valamint
	3. minden olyan további tényről, adatról, információról, amely a foglalkoztatottak szolgálatellátását, a napi tevékenységet érinti.

4. A Munkáltató soron kívül tájékoztatja a **Tiszavasvári Rendőrkapitányság** szolgálatirányítóját amennyiben súlyos, rendkívüli esemény bekövetkezése miatt intézkedésre került sor, vagy ilyen helyzet bekövetkezése fenyeget.

5. Amennyiben közrend, közbiztonság fenntartása vagy egyéb, az együttműködők szakmai feladatához kapcsolódó szempont a Munkáltató és az MRFK közös szolgálat ellátását indokolja, úgy erről az MRFK vagy a **Tiszavasvári Rendőrkapitányság** a kiemelt területek, valamint az érintett időszak megjelölésével tájékoztatja a Munkáltatót annak érdekében, hogy szolgálat szervezése során azt figyelembe vehesse.

**IV.**

**A kapcsolattartás módja, az együttműködéssel kapcsolatban eljárni jogosult helyi rendőri szerv**

1. A Munkáltató vállalja, hogy a hatékony és eredményes együttműködés érdekében foglalkoztatottjait tájékoztatja a Megállapodás megkötésének tényéről, lényegi tartalmáról, valamint a **Rendészeti törvényben** meghatározott jogokról, kötelezettségekről.
2. A Megállapodásban meghatározott feladatok napi ellátásával, a szolgálatszervezéssel és az ezekhez kapcsolódó gyakorlati kérdésekkel összefüggésben a **Tiszavasvári Rendőrkapitányság** jár el.
3. A Megállapodásban foglaltak eredményes végrehajtása érdekében a Felek kijelölt kapcsolattartóik útján az alábbiak szerint folyamatos kapcsolatot tartanak:
4. általános kapcsolattartás:

*aa)* MRFK részéről: az Igazgatásrendészeti Osztály vezetője (e-mail: igrend@szabolcs.police.hu, tel: 06/42-524-600/31-91/)**,**

*ab)* **Tiszavasvári Rendőrkapitányság** részéről a Rendészeti Osztály, Közrendvédelmi Alosztály vezetője (Kóder Attila r.őrnagy, e-mail: kodera@szabolcs.police.hu tel: 06/20/925-9462)

*ac)* Munkáltató részéről: Tiszavasvári Város Önkormányzata …………….. (név, e-mail cím, telefonszám)

1. közös kommunikáció, tömegtájékoztatás érdekében szükséges kapcsolattartás:

*ba)* MRFKrészéről: sajtószóvivő**,**

*bb)* Munkáltató részéről: polgármester

A Felek vállalják, hogy a kapcsolattartásra jogosult képviselő személyében bekövetkezett változásról a másik Felet soron kívül írásban tájékoztatják, kezdeményezve ezzel egyidejűleg a Megállapodás megfelelő módosítását.

1. A Felek vállalják, hogy az együttműködés tárgykörét érintően szervezett konferenciákra, értekezletekre, megbeszélésekre kölcsönösen meghívják egymást, illetve az ezeken a területeken jelentkező tendenciákról, összegyűjtött tapasztalataikról folyamatosan információt cserélnek.
2. A Felek az együttműködés kapcsán felmerült vitás kérdésekről közvetlenül egyeztetnek, annak tapasztalatait folyamatosan értékelik.

**V.**

**A foglalkoztatottak ellenőrzése, valamint a szakmai tevékenységük feletti felügyelet gyakorlásához szükséges jelentési és kapcsolattartási feladatokra vonatkozó rendelkezések**

1. A Munkáltató vállalja, hogy a rendőrségi szakmai felügyelet gyakorlása érdekében havi rendszerességgel minden hónap 5. munkanapjáig elektronikus úton jelentést terjeszt fel az MRFK részére az alábbi tartalommal:

*a)* foganatosított intézkedések típus és szám szerinti megjelölése;

*b)* a kényszerítő eszközök alkalmazási eseteinek száma;

*c)* a kényszerítő eszközök és az intézkedések alkalmazásának gyakorlati tapasztalatai;

*d)* a **Rendészeti törvény** végrehajtási rendeleteiben meghatározott előírások betartása érdekében lefolytatott ellenőrzések száma, szempontjai, valamint az azok alapján tett megállapítások, foganatosított intézkedések.

1. Az MRFK a Munkáltatót a jelentésében foglaltak szükség szerinti kiegészítésére hívhatja fel, illetve javaslatokat fogalmazhat meg a Munkáltató felé a szolgálatszervezés, a feladatellátás hatékonyságának, eredményességének növelése érdekében.
2. A Munkáltató tudomásul veszi, hogy az MRFK, illetve a **Tiszavasvári Rendőrkapitányság** előzetes tájékoztatást követően az abban megjelölt időpontban és helyszínen vagy előzetes tájékoztatás nélkül - jogosultak a helyszínen ellenőrizni a foglalkoztatottak **Rendészeti törvény** alapján folytatott tevékenységét azzal, hogy az – az adatvédelmi rendelkezések figyelembe vétele mellett – a rendészeti feladatokat ellátó személyek ellenőrzésére az alkalmazott intézkedések és a szolgálatellátás dokumentáltságának és jogszerűségének ellenőrzésére terjed ki.
3. Az MRFK az előző pont szerinti ellenőrzés tapasztalatairól, az azokkal összefüggésben tett megállapításairól jelentést készít, amelyet megküld a Munkáltatónak a szükséges intézkedések megtétele érdekében.
4. Az ellenőrzés során azonnali intézkedést igénylő körülmény esetében a rendőri szerv soron kívül értesíti a Munkáltatót a kijelölt kapcsolattartón keresztül.
5. A Felek megállapodnak abban, hogy bármelyik Fél jogosult a másik Félnél a rendészeti feladatokat ellátó személyek vonatkozásában közös ellenőrzés megtartását kezdeményezni. Ebben az esetben a közös ellenőrzés részletes menetét a Felek írásban rögzítik, megjelölve az ellenőrzés lefolytatása szempontjából jelentős tényeket, így különösen:

*a)* a közös ellenőrzés kiemelt célját;

*b)* a közös ellenőrzés helyét és idejét;

*c)* a közös ellenőrzésben a Felek részéről részt vevő személyek létszámát, beosztását;

*d)* a feladat végrehajtásáért felelős, helyszínen irányító személy nevét, beosztását, elérhetőségét.

1. Munkáltató az esetlegesen hozzá beérkezett, foglalkoztatott által alkalmazott intézkedés vagy kényszerítő eszköz miatti panaszokat a **Tiszavasvári Rendőrkapitányságnak** haladéktalanul továbbítani köteles.
2. A Felek a közös ellenőrzésről összefoglaló jelentést készítenek, amelynek tapasztalatait – szükség szerint – közös megbeszélésen értékelik.
3. Az együttműködő Felek – az adatvédelmi előírások, valamint a minősített adatok védelmére vonatkozó jogszabályi rendelkezések figyelembevételével – kölcsönösen tájékoztatják egymást a másik fél tevékenységi körét érintő belső szabályozásukról, illetve az azokat érintő módosításokról.

**VI.**

**A közös feladatellátás, illetve az együttműködés keretében folytatott tevékenység kommunikációja harmadik fél irányába**

1. A Felek a Megállapodásban foglaltakkal összefüggésben – tiszteletben tartva egymás törvényben meghatározott feladat- és hatáskörét –
2. harmadik fél irányába közös kommunikációt alakítanak ki;
3. az egymás közötti információáramlásról, tárgyalásokról, a képviselendő álláspontjukról egyeztetnek.
4. A Felek eseti sajtóközleményeikben, illetve harmadik fél részére adandó tájékoztatásaikban egymás hivatalos véleményére, álláspontjára hivatkozhatnak, arról azonban egymással előzetesen minden esetben egyeztetni kötelesek.

**VII.**

**Adatvédelem**

1. A Felek vállalják, hogy
	1. az egymásnak átadott információkat a vonatkozó adatvédelmi és adatkezelési előírásoknak megfelelően kezelik;
	2. biztosítják azt, hogy a Megállapodás tartalma, lényegi elemei a saját szerveik, szervezeti egységeik előtt ismert legyen;
	3. a Megállapodásban foglaltak végrehajtására intézkednek.

**VIII.**

**A Megállapodás módosítása, felmondása**

1. A Felek a Megállapodást határozatlan időre kötik azzal, hogy azt bármelyik fél jogosult a másik félhez intézett írásbeli nyilatkozattal – 30 napos felmondási idővel – felmondani.
2. A Felek az együttműködést szükség szerint, de évente legalább egy alkalommal – első alkalommal 2018. március 15-ig, ezt követően a tárgyévet követő év január 15-ig – közösen értékelik, egyeztetnek a következő időszak közös tevékenységeiről, szükség szerint javaslatot tesznek a Megállapodás módosítására.
3. A Felek a Megállapodást közös megegyezésükkel bármikor módosíthatják, a módosításra vonatkozó javaslatot bármely fél kezdeményezheti.
4. A Megállapodás megszűnése esetén a Felek kötelesek azokat a tárgyi eszközöket, felszerelési tárgyakat a másik félnek visszaszolgáltatni, amelyeket a jelen Megállapodásban meghatározott feladatok ellátásának elősegítése érdekében használatba/birtokba kaptak.

**IX.**

**Záró rendelkezések**

1. A Megállapodás a Felek által történő aláírás napján lép hatályba.
2. A Felek vállalják, hogy az esetlegesen felmerülő vitás kérdéseket egyeztetés útján rendezik.
3. A Megállapodásban nem érintett kérdésekben a Polgári Törvénykönyvről szóló 2013. évi V. törvény, valamint a **Rendészeti törvény** rendelkezései az irányadók.
4. Jelen Megállapodást – mely 3, azaz három eredeti példányban készült, és egy példánya öt lapból áll – a Felek elolvasást és együttes értelmezést követően, mint akaratukkal mindenben megegyezőt jóváhagyólag írják alá.

**Nyíregyháza, 2017. ………………...**

**Farkas József r.dandártábornok Dr. Fülöp Erik**

 **rendőrségi főtanácsos**

 **megyei rendőrfőkapitány**   **polgármester**

…………………………………..

 jogtanácsos